אווזי הבר
אֵינֵךְ צְרִיכָה לִהְיוֹת טוֹבָה.; אֵינֵךְ צְרִיכָה לָלֶכֶת עַל בִּרְכַּיִךְ; מֵאָה מִילִין בַּמִּדְבָּר, מִתְחָרֶטֶת.; אַתְּ רַק צְרִיכָה לָתֵת לַחַיָּה הָרַכָּה שֶׁל גּוּפֵךְ; לֶאֱהֹב מַה שֶּׁהִיא אוֹהֶבֶת.; סַפְּרִי לִי עַל יֵאוּשֵׁךְ, וַאֲנִי אֲסַפֵּר לָךְ עַל שֶלִי; בֵּינְתַיִם הַחַיִּים מַמְשִׁיכִים.; בֵּינְתַיִם הַשֶּׁמֶשׁ וַחֲלוּקֵי הַגֶּשֶׁם הַצַחִים; נָעִים לְאֹרֶךְ הַנּוֹפִים,; מֵעַל הַמִּישׁוֹרִים וְהָעֵצִים הָעֲמֻקִּים,; הֶהָרִים וְהַנְּהָרוֹת.; בֵּינְתַיִם אַוְזֵי הַבָּר, גָּבוֹהָ בָּאֲוִיר הַכָּחֹל הַנָּקִי; חוֹזְרִים שׁוּב הַבַּיְתָה.; מִי שֶׁלֹּא תִּהְיִי, לֹא חָשׁוּב כַּמָּה בּוֹדֵדָה; הָעוֹלָם מַצִּיעַ עַצְמוֹ לְדִמְיוֹנֵךְ,; קוֹרֵא לָךְ כְּמוֹ אַוְזֵי הַבָּר, צוֹרְמָנִי וְנִלְהָב -; מוֹדִיעַ עַל מְקוֹמֵךְ שׁוּב וָשוּב,; בְּמִשְפַּחַת הַדְּבָרִים.; 